Na osnovu člana 29 stav 2 Zakona o državnoj imovini („Službeni list CG“, br. 21/09 i 40/11), člana 38 stav 1 tačka 2 Zakona o lokalnoj samoupravi („Službeni list CG“, br. 2/18, 34/19, 38/20, 50/22 i 84/22), člana 35 stav 1 tačka 9 i člana 38 stav 1 Statuta opštine Nikšić „Službeni list CG - Opštinski propisi“, br. 31/18 i 21/23), Skupština opštine Nikšić na sjednici održanoj \_\_\_\_\_\_\_\_2024.godine, donijela je

**ODLUKU**

**o davanju na korišćenje tri kamiona „ Komunalnom“ DOO Nikšić**

Član 1

Ovom odlukom daju se na korišćenje „ Komunalnom“ DOO Nikšić tri kamiona u svojini opštine Nikšić i to:

1. Kamion Volvo FLL 240HP4x2Rigid – snjegočistač sa posipačem soli, registarskih oznaka NK CG 274,
2. Kamion Scania, model P270 DB4X2HNK – kamion smećar I, registarskih oznaka NK CG 277,
3. Kamion Daf, tip FAG CF 75 – kamion smećar II, registarskih oznaka NK CG 282.

Član 2

Kamioni iz člana 1 odluke „ Komunalnom“ DOO Nikšić daju se na korišćenje u viđenom stanju, bez naknade na period od 2 godine sa mogućnosti produženja korišćenja do 5 godina.

Član 3

„ Komunalno“ DOO Nikšić je obavezno da za vrijeme korišćenja kamiona iz člana 1 odluke postupa sa pažnjom dobrog domaćina, koristi ih u skladu sa njihovom namjenom, vrši njihovo redovno održavanje, u slučaju nastanka štete na istim snosi troškove njihovih opravki i da iste o svom trošku registruje.

Član 4

Kamioni iz člana 1 Odluke ostaju u svojini opštine Nikšić.

Član 5

Međusobna prava i obaveze između Opštine Nikšić i „ Komunalnog“ DOO Nikšić regulisaće se ugovorom, u skladu sa ovom odlukom.

Član 6

Ovlašćuje se predsjednik opštine Nikšić da pod uslovima iz ove odluke zaključi ugovor na period od 2 godine, kojim će se bliže definisati međusobna prava i obaveze između opštine Nikšić i „ Komunalnog“ DOO Nikšić.

Nakon isteka Ugovora iz stava 1 ovog člana, predsjednik opštine Nikšić može produžiti vrijeme korišćenja kamiona na period i pod uslovima iz člana 2 ove odluke.

Član 7

Ova odluka stupa na snagu osmog dana od dana objavljivanja u "Službenom listu Crne Gore- Opštinski propisi ".

Broj: 01-030-

Nikšić, 2024.godine

SKUPŠTINA OPŠTINE NIKŠIĆ

P R E D S J E D N I K Nemanja Vuković,s.r.

**Obrazloženje**

Pravni osnov za donošenje ove odluke sadržan je u članu 29 stav 2 Zakona o državnoj imovini («Službeni list Crne Gore» br. 21/09 i 40/11) kojim je propisano da nepokretnim i pokretnim stvarima na kojima određena svojinska ovlašćenja vrši opština raspolaže nadležni organ opštine u skladu sa ovim zakonom.

Članom 38 stav 1 tačka 2 Zakona o lokalnoj samoupravi („Službeni list CG“ br. 2/18, 34/19, 38/20, 50/22 i 84/22) propisano je da Skupština donosi propise i druge opšte akte.

Članom 35 stav 1 tačka 9 Statuta opštine Nikšić ( "Službeni list CG - Opštinski propisi" br. 31/18 i 21/23) određeno je da Skupština raspolaže imovinom, a članom 38 stav 1 Statuta propisuje se koje akte Skupština donosi u vršenju poslova iz svog djelokruga..

**Razlozi za donošenje**

Predsjednik opštine Nikšić dostavio je Direkciji za imovinu akt Sekretarijata za komunalne poslove i saobraćaj broj 09-sl. od 05.02.2024.godine i broj 09-sl. od 04.03.2024.godine sa inicijativom da se pristupi izradi Nacrta Odluke o davanju na korišćenje tri kamiona „ Komunalnom“ DOO Nikšić. Kamioni koji su predmet zahtjeva su označeni kao: kamion Volvo FLL 240HP4x2Rigid –snjegočistač sa posipačem soli, registarskih oznaka NK CG 274, kamion Scania, model P270 DB4X2HNK – kamion smećar I, registarskih oznaka NK CG 277 i kamion Daf, tip FAG CF 75 – kamion smećar II, registarskih oznaka NK CG 282.

Pomenute kamione opština Nikšić je pribavila kroz postupak javne nabavke kojim je utvrđena vrijednost istih i to za vozilo iz člana 1 stav 1 tačka 1 Odluke na iznos od 64.500,00 €, za vozilo iz člana 1 stav 1 tačka 2 Odluke na iznos od 42.348,79 € i za vozilo iz člana 1 stav 1 tačka 3 Odluke na iznos od 60.498,79 €.

„ Komunalno “ DOO Nikšić je obavezno da za vrijeme korišćenja predmetnih kamiona postupa sa pažnjom dobrog domaćina, koristi ih u skladu sa njihovom namjenom, vrši njihovo redovno održavanje, u slučaju nastanka štete na istim snosi troškove njihovih opravki.

Odlukom se ovlašćuje predsjednik opštine Nikšić da pod uslovima iz ove odluke zaključi Ugovor na period od 2 godine, kojim će se bliže definisati međusobna prava i obaveze između opštine Nikšić i „ Komunalnog“ DOO Nikšić kao i da nakon isteka Ugovora predsjednik Opštine može produžiti vrijeme korišćenja ovih kamiona na period do pet godina.

Sa svega iznesenog predlažemo da Skupština opštine Nikšić usvoji predlog Odluke o davanju na korišćenje tri kamiona „ Komunalnom“ DOO Nikšić.

DIREKCIJA ZA IMOVINU

DIREKTOR

Radosav Urošević